இதுமட்டுமின்றி டெங்குத் தடுப்பூசிக்கான ஆய்வுகள் நடந்துகொண்டிருக்கின்றன. சில நாடுகளில் தடுப்பூசி பயன்படுத்தப்படுகிறது. வாஷிங்டனில் ஜிகா வைரஸ் தாக்கியபோது, பெல்லட் குண்டுகள் வடிவத்தில் கொசுக்கொல்லிகளை நீர்நிலைகளில் வெடிக்கவைத்து கொசுக்களை ஒழித்தார்கள். டெங்கு, வைரஸ் காய்ச்சலால் கடுமையாக பாதிக்கப்பட்ட கியூபா, அதிலிருந்து மீண்ட வழிகளையும் நாடலாம். சீனாவில் கடந்த இரண்டு ஆண்டுகளாக ஆண் கொசுக்களை மலட்டுத்தன்மை கொண்டதாக மாற்றும் ஒரு முறையைக் கடைப்பிடிக்கிறார்கள். இதன்மூலம் கொசுக்களின் இனப்பெருக்கம் மட்டுப்படுத்தப்பட்டுள்ளது. இந்திய மருத்துவ ஆராய்ச்சி கவுன்சில் மூலம் ஆய்வுசெய்து, தடுப்பு முயற்சிகளில் ஈடுபடவேண்டும். அரசு மற்றும் தனியார் மருத்துவர்களுக்கு டெங்கு சிகிச்சைக்கான சிறப்புப் பயிற்சிகளையும் அளிக்கவேண்டும்” என்கிறார் அவர்.